At dømme efter politiets store knallertrazziaer de senere år, er aalborgensiske knallertkørere blevet mere lovlydige. - For to-tre år siden var omkring halvdelen af de knallerter, som vi standsede ved razziaer på Limfjordsbroen, ulovlige. I dag er kun hver tiende knallert, der er ulovlig , siger Steen Wolder, politiassistent hos Nordjyllands Politi, til TV2/Nord. Nu skal resten af Nordjylland med, mener politiet. - I byer som Hobro, Aars, Aalestrup, Hjørring, Hirtshals, Brønderslev og Frederikshavn tror knallertkørerne, at de kan køre på frihjul, men nu vil vi opprioritere at komme mere ud i hele landsdelen, siger politiassistent Steen Wolder.

Referat:
Knallertkørere i både Himmerland og Vendsyssel har noget at lære af knallertkørere i Aalborg. I forhold til bare for nogle få år siden, så er der langt færre i regions-hovedstaden, der i dag drøner rundt på ulovlige knallerter.